Luister: Bekendes sê: Vyf noodsaaklikhede vir Aardklop | Maroela Media
As mens 'n fees soos Aardklop bywoon, is daar goed wat jy moet saambring, veral met vanjaar se hittegolf in Potchefstroom.
Sandra Prinsloo sê sy loop nie eintlik in die stalletjies rond nie, maar sy dink lugverkoeling is 'n móét. Die aktrise Tinarie Van Wyk-Loots sê water en 'n neussproei is broodnodig.
Wilhelm van der Walt meen pynpille en goeie vriende moet ook saamkom as jy die naweek Aardklop toe gaan. Vir Elize Cawood en haar man, Wilson Dunster, is piesangs weer op die lys en hulle sê akteurs moet ook baie moed hê terwyl hul besig is met produksies.
Vir Marion Holm is stapskoene baie belangrik, want mens stap lekker ver tussen die stalletjies. Annamart van der Merwe dink weer 'n glasie wyn en 'n hoed is belangrik vir 'n lekker Aardklop. Rocco de Villiers het meer praktiese wenke gegee wat sal help met jou voorkoms op die feesterrein.